Előterjesztés

Tiszavasvári Város Önkormányzata Képviselő-testülete

2024. május 09-én

tartandó rendes ülésére

Az előterjesztés tárgya: **Tiszavasvári Város Önkormányzata 2024. évi költségvetéséről szóló 1/2024.(II.15.) önkormányzati rendeletének módosításáról**

Melléklet: 1 db, valamint a rendelettervezet mellékletei

Az előterjesztés előadója: Szőke Zoltán polgármester

Az előterjesztés témafelelőse: Mezeiné Meleg Anita

Az előterjesztés ügyiratszáma: TPH/6897-1/2024

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 2.1 pont |
| Szociális és Humán Bizottság | SZMSZ 3. melléklet 2.1 pont |

Az ülésre meghívni javasolt szervek, személyek:

|  |  |
| --- | --- |
| Makkai Jánosné intézményvezető | [szeszk@gmail.com](mailto:szeszk@gmail.com) |
| Harasztiné Gorzsás Ildikó, gazdasági vezető | harasztine69@gmail.com |
|  |  |
|  |  |
|  |  |

Egyéb megjegyzés:

Tiszavasvári, 2024. május 02.

Mezeiné Meleg Anita

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Mezeiné Meleg Anita

**Előterjesztés**

– a Képviselő-testület részére –

**Tiszavasvári Város Önkormányzata 2024. évi költségvetéséről szóló 1/2024.(II.15.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2024. évi költségvetés módosítását szervezetekre megbontva, mely az alábbiak miatt vált szükségessé:

I. Tiszavasvári Bölcsőde

II. Egyesített Közművelődési Intézmény és Könyvtár

III. Kornisné Liptay Elza Szociális és Gyermekjóléti Központ

Az Intézménnyel kapcsolatos előirányzat módosítást az Intézmény által elkészített előirányzat-módosítási kérelem tartalmazza, amely az előterjesztés 1. számú mellékletét képezi.

IV. Tiszavasvári Egyesített Óvodai Intézmény

V. Tiszavasvári Polgármesteri Hivatal

1. A Polgármesteri Hivatal részére az Audax Kft. kiszámlázta a villamosenergia elszámoló számlát, mely alapján 11.017.670 Ft fizetési kötelezettsége keletkezett az intézménynek. Ez a többlet kiadás az eredeti költségvetésben nem volt tervezve, ezért a fedezetet biztosítani szükséges.

Ezért az Önkormányzatok és önkormányzati hivatalok jogalkotó és általános igazgatási tevékenysége (011130-Áig) kormányzati funkción a Villamosenergia szolgáltatás díja (K3311) kiadási előirányzatát 8.708.215 Ft-tal, a Működési célú előzetesen felszámított általános forgalmi adó (K351) kiadási előirányzatát 2.309.455 Ft-tal javaslom megemelni. Ezzel egyidőben a Támogatási célú finanszírozási műveletek (018030-Köt.) kormányzati funkción a Központi, irányító szervi támogatás (B816) bevételi előirányzata Ft összeggel nő. Fentiek hatására az Önkormányzat költségvetésében az általános tartalék előirányzata 11.017.670 Ft-tal csökken.

VI. Tiszavasvári Város Önkormányzata:

1. Fülöp Attila gondoskodáspolitikáért felelős államtitkár tájékoztatást küldött arról, hogy Tiszavasvári Város Önkormányzata a Kornisné Liptay Elza Szociális és Gyermekjóléti Központ által biztosított fogyatékos személyek ápoló-gondozó otthoni ellátása vonatkozásában 66.746.297 Ft többlettámogatásban részesül. Az eredeti költségvetésben 225.398.892 Ft került tervezésre. 2024. április 15-én 180.849 655 Ft támogatási előleg került kiutalásra Önkormányzatunk részére. Fentiek alapján az Önkormányzatnál javaslom a különbözet - 22.197.060 Ft - bevételi előirányzat biztosítását az általános tartalék előirányzatának növelésével szemben.

Ezért az Önkormányzat költségvetésében az Önkormányzatok elszámolásai a központi költségvetéssel (018010-Önv.) kormányzati funkción az Egyéb működési célú támogatások bevételei államháztartáson belülről (B16) bevételi előirányzatát 22.197.060 Ft-tal javaslom megemelni az általános tartalék azonos összegű növelése mellett.

1. A „Komplex energetikai fejlesztések Tiszavasváriban” című pályázat kapcsán a túlfizetésből és a fel nem használt előlegből adódó visszafizetendő összeg nem megfelelő rovatra került betervezésre, ezért javaslom annak átcsoportosítását.

Az önkormányzati vagyonnal való gazdálkodással kapcsolatos feladatok (013350-Köt) kormányzati funkción az Egyéb dologi kiadások (K355) kiadási előirányzatát 2.527.201 Ft-tal javaslom csökkenteni, az Egyéb működési célú támogatások államháztartáson belülre (K506) kiadási előirányzatának azonos összegű növelése mellett.

1. Az Önkormányzatnál 2023. szeptember 01. napjától munkaviszonyban álló gyermek háziorvosi praxisban foglalkoztatott asszisztens kiemelkedő munkájáért egyszeri jutalomban részesült. A megfelelő rovaton nem állt rendelkezésre előirányzat, ezért javaslom biztosítani.

A Háziorvosi alapellátás (072111-Köt) kormányzati funkción a Normatív jutalom (K1106) kiadási előirányzatát 134.737 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 17.516 Ft-tal javaslom növelni, az általános tartalék 152.253 Ft-os csökkentése mellett.

1. A 1351/2021. (VI.3.) Korm. határozat az „Infrastrukturális fejlesztések megvalósítása Tiszavasvári Városban” című egyedi támogatáshoz kapcsolódóan a fel nem használt előleg visszafizetése merült fel. A megfelelő rovaton nem áll rendelkezésre előirányzat, ezért javaslom biztosítani.

A Háziorvosi alapellátás (072111-Köt) kormányzati funkción az Egyéb felhalmozási célú támogatások államháztartáson belülre (K84) kiadási előirányzatát 1.010 Ft-tal, a Közutak, hidak, alagutak üzemeltetése, fenntartása (045160-Köt) kiadási előirányzatát 9 Ft-tal, az Ár- és belvízvédelemmel összefüggő tevékenységek (047410-Köt) kiadási előirányzatát 8 Ft-tal javaslom megemelni. Ezzel egyidőben az általános tartalék 1.027 Ft-tal csökken.

1. A Magyar Államkincstár tájékoztatta Önkormányzatunkat a 2023. évi beszámolójának pénzügyi rendezésével kapcsolatos teendőkről. Önkormányzatunknak 2.275.535 Ft visszafizetési kötelezettsége keletkezett. Az eredeti költségvetésben normatíva visszafizetésre a céltartalék között 10.000.000 Ft lett tervezve, amely terhére 8.730.222 Ft-ot a fogyatékos visszafizetési kötelezettség miatt felhasznált az Önkormányzat. Így a fennmaradó 1.269.778 Ft-ot céltartalékból és 1.005.757 Ft-ot az általános tartalék terhére javaslom átcsoportosítani a megfelelő rovatra.

Fentiek miatt Önkormányzatok elszámolásai a központi költségvetéssel (018010-Köt) kormányzati funkción az Elvonások és befizetések (K5021) kiadási előirányzatát 2.275.535 Ft-tal javaslom növelni, a céltartalék 1.269.778 Ft-os és az általános tartalék 1.005.757 Ft-os csökkentése mellett.

1. A Tiszavasvári Kábítószerügyi Egyeztető Fórum sikeres pályázatot nyújtott be a „Kábítószerügyi Egyeztető Fórumok működési feltételeinek biztosítása” címen kiírt pályázati felhívásra, melynek keretében 300.000 Ft vissza nem térítendő támogatásban részesült. A támogatási szerződés aláírása megtörtént. A támogatás felhasználásának határideje 2024. június 15. A rövid határidőre tekintettel javaslom a bevételi és kiadási előirányzatok betervezését.

Ezért a Kábítószer-megelőzés programjai, tevékenységei (074052-Önv) kormányzati funkción az Egyéb működési célú támogatások bevételei államháztartáson belülről (B16) bevételi előirányzatát 300.000 Ft-tal javaslom növelni. Ezzel egyidőben a Szakmai tevékenységet segítő szolgáltatások (K336) kiadási előirányzatát 204.724 Ft-tal, az Egyéb külső személyi juttatások (K123) kiadási előirányzatát 31.496 Ft-tal, Működési célú előzetesen felszámított általános forgalmi adó (K351) kiadási előirányzatát 63.780 Ft-tal javaslom növelni.

1. A „Tiszavasvári Varázsceruza Óvoda infrastrukturális fejlesztése” című pályázat kivitelezési munkáinak befejezése után a megvalósult állapotra vonatkozó energetikai tanúsítvány elkészítése szükséges, melyet az Önkormányzatnak önerőből szükséges biztosítania.

Az Óvodai nevelés, ellátás működtetési feladatai (091140-Köt) kormányzati funkción a Szakmai tevékenységet segítő szolgáltatások (K336) kiadási előirányzatát 75.000 Ft-tal javaslom növelni az általános tartalék azonos összegű csökkentése mellett.

1. A fogorvosi rendelő működési engedélyéhez szükséges víz minta bevizsgálás során felmerült kiadásokra az Önkormányzat költségvetésében az alábbi módosítás végrehajtása szükséges:

Az Önkormányzat költségvetésében a Fogorvosi alapellátás (072311-Köt) kormányzati funkción a Szakmai tevékenységet segítő szolgáltatások (K336) kiadási előirányzatát 352.000 Ft-tal, az Egyéb szolgáltatások (K337) kiadási előirányzatát 56.000 Ft-tal, a Működési célú előzetesen felszámított általános forgalmi adó (K351) kiadási előirányzatát 110.160 Ft-tal javaslom növelni az általános tartalék 518.160 Ft-os csökkentése mellett.

1. A „Zöld városközpont kialakítása Tiszavasváriban” című pályázatból a beruházásokban megvalósult építésekhez szükséges a használatba vételi engedélyek megkérése, melyeknél igazgatási szolgáltatási díj merül fel, valamint az igazgatási épületnél víz mintavétel is szükséges a bevizsgáláshoz. A költségvetés jelenleg nem tartalmazza a leírtakkal kapcsolatos kiadásokat és azok már nem elszámolhatóak a pályázat terhére, ezért azokat javaslom önerőből biztosítani.

Ezért az Önkormányzat költségvetésében a Településfejlesztési projektek és támogatásuk (062020-Köt) kormányzati funkción a Szakmai tevékenységet segítő szolgáltatások (K336) kiadási előirányzatát 68.000 Ft-tal, az Egyéb szolgáltatások (K337) kiadási előirányzatát 28.000 Ft-tal, az Egyéb dologi kiadások (K355) kiadási előirányzatát 30.000 Ft-tal, a Működési célú előzetesen felszámított általános forgalmi adó (K351) kiadási előirányzatát 34.020 Ft-tal javaslom növelni. Fentiek hatására az általános tartalék 160.020 Ft-tal csökken.

1. A „Szabadidő hasznos eltöltésére alkalmas közösségi terek kialakítása, fejlesztése” című pályázattal kapcsolatban igazgatási szolgáltatási díj kifizetése merült fel, amelyre az Önkormányzatnak önerőből szükséges előirányzatot biztosítani.

A Településfejlesztési projektek és támogatásuk (062020-Köt) kormányzati funkción az Egyéb dologi kiadások (K355) kiadási előirányzatát 30.000 Ft-tal javaslom megemelni az általános tartalék azonos összegű csökkentése mellett.

1. Az „Élhető településközpont kialakítása Tiszavasváriban” című pályázattal kapcsolatban közbeszerzési határidő módosításra került sor, amelynek költsége a pályázatból már nem elszámolható kiadás, ezért azt önerőből szükséges biztosítani.

Fentiek miatt a Településfejlesztési projektek és támogatásuk (062020-Köt) kormányzati funkción a Reklám- és propagandakiadások (K342) kiadási előirányzatát 80.000 Ft-tal javaslom növelni az általános tartalék azonos összegű csökkentése mellett.

1. Az „Infrastrukturális fejlesztések megvalósítása Tiszavasvári Városban” című pályázatból megvalósított Gyepmesteri teleppel kapcsolatban elektromos árammal történő ellátásához szükséges hálózati csatlakozási díj merült fel, melyet önerőből szükséges az Önkormányzatnak biztosítani.

Ezért az Állat-egészségügy (042180-Önv) kormányzati funkción az Ingatlanok beszerzése, létesítése (K62) kiadási előirányzatát 185.700 Ft-tal, a Beruházási célú előzetesen felszámított általános forgalmi adó (K67) kiadási előirányzatát 50.139 Ft-tal javaslom növelni az általános tartalék 235.839 Ft-os csökkentése mellett.

1. Önkormányzatunk energiahatékonysági kötelezettségi rendszerben elszámolható energia megtakarítás auditjára és értékesítésére vonatkozó együttműködési keretmegállapodást kötött közvilágítás korszerűsítésre vonatkozóan, mely alapján 4.926.197 Ft mértékű hozzájárulásra jogosult az Önkormányzat. Ezen összeg mértékéig célszerű az általános tartalék megemelése.

Fentiek miatt a Közvilágítás (064010-Köt) kormányzati funkción, a Szolgáltatások ellenértéke (B402) bevételi előirányzatát 3.878.895 Ft-tal, a Kiszámlázott általános forgalmi adó (B406) bevételi előirányzatát 1.047.302 Ft-tal javaslom emelni az általános tartalék 4.926.197 Ft-os növelése mellett.

Tájékoztatásul közlöm, hogy az alábbi átruházott hatáskörű döntés a költségvetésben átvezetésre kerülnek:

Az **1/2024**. iratszámú saját hatáskörű döntést azért hoztam meg, mert az Óvoda 2023. évben éves áfa bevalló volt. A bevallás alapján 170.000 Ft fizetési kötelezettsége keletkezett, mely nem került az eredeti költségvetésben tervezésre, ezért ezt szükséges volt saját hatáskörben pótolnom.

Ezért az Óvoda költségvetésében az Óvodai nevelés, ellátás működtetési feladatai (091140-Köt.) kormányzati funkción a Fizetendő általános forgalmi adó (K352) kiadási előirányzatát 170.000 Ft-tal megemeltem az általános tartalék azonos összegű csökkentése mellett.

A **2/2024.** iratszámú saját hatáskörű döntés keretében két módosítást hajtottam végre:

1. A Képviselő-testület a 63/2024. (II.27.) Kt. számú határozatával döntött arról, hogy a VP6-19.2.1.-87-4-17 kódszámú „Szabadidő hasznos eltöltésére alkalmas közösségi terek kialakítása, fejlesztése” című pályázatból a 4440 Tiszavasvári, Külterület 0358/177 hrsz.-on megvalósuló beruházás érdekében biztosítja az önerőt, és felkért arra, hogy az ehhez szükséges előirányzatot saját hatáskörben biztosítsam.

Ezért az Önkormányzat költségvetésében a Településfejlesztési projektek és támogatásuk (062020-Köt.) kormányzati funkción az Ingatlanok beszerzése, létesítése (K62) kiadási előirányzatát 892.942 Ft-tal, a Beruházási célú előzetesen felszámított általános forgalmi adó (K67) kiadási előirányzatát 241.094 Ft-tal megemeltem az általános tartalék 1.134.036 Ft-os csökkentése mellett.

1. A Slachta Margit Nemzeti Szociálpolitikai Intézet értesítette Önkormányzatunkat, hogy a személyes gondoskodás keretébe tartozó állami szociális szakosított ellátások finanszírozásának 2023. évi elszámolásra során 8.730.222 Ft visszafizetési kötelezettségünk keletkezett. Az visszafizetési kötelezettség teljesítéséhez szükséges előirányzatot biztosítanom, a céltartalékok között tervezett normatíva visszafizetési keret terhére.

Az Önkormányzat költségvetésében az Önkormányzatok elszámolásai a központi költségvetéssel (018010-Önv.) kormányzati funkción a helyi önkormányzatok előző évi elszámolásából származó kiadások (K5021) előirányzatát 8.730.222 Ft-tal megemeltem a céltartalék (normatíva visszafizetés miatti tartalék) azonos összegű csökkentése mellett.

A **3/2024**. iratszámú saját hatáskörű döntés keretében két módosítást hajtottam végre:

1. Az Önkormányzat esetében beszámoló javításra volt szükség, amely hatására változott a pénzmaradvány összege. Az I. negyedéves adatszolgáltatási kötelezettség teljesítésében a pénzmaradvány igénybevételi tényadatának meg kell egyezni az előirányzattal. Ezért szükséges volt az előirányzat módosítása.

Az Önkormányzat költségvetésében a Támogatási célú finanszírozási műveletek (018030-Köt.) kormányzati funkción az Előző év költségvetési maradványának igénybevétele (B8131) bevételi előirányzatát 8.803.343 Ft-tal csökkentettem az általános tartalék azonos összegű csökkentése mellett.

1. Az előző pont teljesítése érdekében felülvizsgálatra került az iparűzési adó tervezett bevételi összege. Az eredeti költségvetésben a tavalyi módosított bevételi előirányzat került tervezésre, azonban a 2023. évi teljesítés azt meghaladta. Ezért az idei előirányzatot ennek megfelelően célszerű volt módosítanom.

Az Önkormányzat költségvetésében az Önkormányzatok funkcióra nem sorolható bevételei államháztartáson kívülről (900020-Köt.) kormányzati funkción az Értékesítési és forgalmi adók (B651) bevételi előirányzatát 18.876.479 Ft-tal megemeltem az általános tartalék azonos összegű növelése mellett.

Tiszavasvári, 2024. május 02.

**Szőke Zoltán**

**polgármester**

1. számú melléklet





