**ELŐTERJESZTÉS**

Tiszavasvári Város Önkormányzata Képviselő-testületének

**2024. május 9-én** tartandó **rendes nyílt** testületi ülésére

**Az előterjesztés tárgya:** **Tájékoztató a 2024. évi közfoglalkoztatási programokról**

**Melléklet:** -

**Az előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna igazgatási és szociálpolitikai osztályvezető

**Ügyiratszám:** TPH/703/2024.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pont |
| Szociális és Humán Bizottság | SZMSZ 5. melléklet 1.9. pont |
|  |  |

**Az ülésre meghívni javasolt szervek, személyek:**

|  |  |
| --- | --- |
| dr. Groncsák Andrea | [groncsakandrea@gmail.com](mailto:groncsakandrea@gmail.com) |
|  |  |
|  |  |

Egyéb megjegyzés:

nincs……………………………………………………………………………………………

Tiszavasvári, 2024. május 3.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Tájékoztató a 2024. évi közfoglalkoztatási programokról**

**Tisztelt Képviselő-testület!**

Tiszavasvári Város Önkormányzata Képviselő-testülete **„A közfoglalkoztatási feladatok jövőbeni ellátásáról” szóló 70/2017. (III.30) Kt. számú határozatával döntött arról, hogy a közfoglalkoztatással összefüggő valamennyi feladat ellátásával** - közfeladat-ellátási és a közfoglalkoztatással összefüggő feladatellátást biztosító közalkalmazottak tekintetében továbbfoglalkoztatási kötelezettséggel **- 2017. május 1-től** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaságot** **bízza meg, egyidejűleg elfogadta az erre vonatkozó feladat-ellátási szerződést.**

**A Tiva-Szolg Nonprofit Kft. és Tiszavasvári Város Önkormányzata között létrejött közszolgáltatási szerződés IV.1. pontja értelmében a Kft. évente javaslatot kér az önkormányzattól, önkormányzati intézményektől a következő évi közfoglalkoztatási programok tervezéséhez.**

A 2024. évi közmunka programok tervezéséhez a javaslatát az önkormányzat képviselő-testülete a 308/2023 (XI.30.) Kt. sz. határozatával elfogadta.

A fent hivatkozott közszolgáltatási szerződés **IV.1.4. pontja az alábbiakat tartalmazza a TIVA-Szolg Nonprofit Kft. feladat-ellátási kötelezettsége körében:**

„A Szabolcs-Szatmár-Bereg Megyei Kormányhivatal Tiszavasvári Járási Hivatal Foglalkoztatási Osztálya által megjelölt időpontig **elkészíti a tárgyévi közfoglalkoztatási programok tervezetét, melynek tartalmáról haladéktalanul tájékoztatja az önkormányzatot.** Gondoskodik a közfoglalkoztatási programok határidőben történő benyújtásáról.

Az év közben jelentkező közmunkaerő igény benyújtása esetén az önkormányzatot haladéktalanul tájékoztatja. A közfoglalkoztatásra épülő mintaprogramok keretében az éves közmunkaprogram hosszabbításának lehetősége esetén a szükséges intézkedéseket, jognyilatkozatokat megteszi, **önkormányzatot haladéktalanul tájékoztatja. A tájékoztatás kiterjed a programok bemutatására, a programokon belül megvalósítani kívánt feladatok egyes tevékenységek paramétereinek konkretizálására, részletes kifejtésére, a foglalkoztatottak létszámára, dologi igényre, igényelt támogatás mértékére.”**

Fentiek értelmében a Tiva-Szolg Kft. ügyvezetője megküldte részemre a 2024. évre elfogadott közmunka programok összegfoglaló leírását, mely a határozat-tervezet mellékletét képezi.

Kérem a Tisztelt Képviselő-testületet, hogy a határozat-tervezetet megtárgyalni és elfogadni szíveskedjen.

Tiszavasvári, 2024. május 3.

**Szőke Zoltán**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**……./2024. (V.9.) Kt. számú**

**határozata**

**Tájékoztató a 2024. évi közfoglalkoztatási programokról**

Tiszavasvári Város Önkormányzata Képviselő-testülete „**Tájékoztató a 2024. évi közfoglalkoztatási programokról”** szóló előterjesztéssel kapcsolatban az alábbi döntést hozza**:**

1. Elfogadja a **2024. évi közfoglalkoztatási programokat,** a határozat 1. sz. mellékletét képező Tiva-szolg Kft. által megküldött részletezettséggel.
2. Felkéri a polgármestert, hogy a határozatot továbbítsa a Tiva-Szolg Kft. ügyvezetője részére.

**Határidő:** azonnal **Felelős:** Szőke Zoltán

polgármester

**……/2024 (V.9.) Kt határozat 1. sz. melléklete**

**Tiva-Szolg Kft. által megküldött 2024. évi közfoglalkoztatási programok bemutatása**

Az előző évekhez hasonlóan 2024. március 1. napjától közfoglalkoztatási járási startmunka mintaprogramok indultak.

A Járási Startmunka mintaprogramok keretében Szociális-, Helyi sajátosságokra épülő, valamint Mezőgazdasági minta program működik (106+23+34) összesen 163 fővel. Ezen programok esetében is elmondható, hogy többségében alacsony iskolai végzettségű személyek kerülnek a programban bevonásra, 10 fő alatti a szakképesítéssel rendelkezők száma.

Szociális program

A programban az Önkormányzat által a korábbi évben működtetett start mintaprogramok ráépülő programként folytatódnak (illegális, közút, belvíz, mg-i földút, bio). Az illegális hulladéklerakók folyamatosan problémát jelentenek Tiszavasvári város számára, melyek felszámolásában a kapott támogatások nagyon sokat segítenek. Tervezzük az egész város területén a szemétszedést és tisztítási feladatokat, zöldhulladék összegyűjtése. A városközpont területén is megnövekedett a szemétmennyiség, a külterületeken pedig illegális szemétlerakó területek, helyek vannak. Mindezek miatt nagyobb mennyiségű konténerszállítást tervezünk ebben az évben is. A helyi sajátosságokra épülő programban előállított kukák, padok, és virágládák kihelyezését szintén ezen program keretein belül végezzük. A települési közúthálózat rendbetételét, út javítást, kátyúzást, illetve út padkák javítását (Kinizsi u., Vásártér u., Arany J. u., Hősök u., Szabolcsvezér u.), zúzott kővel történő útjavítást (Erdő u., Üdülőtelep) tervezünk. Az utak melletti területek takarítása, bozótvágás, kaszálás, útra hajló ágak lenyesése (Csatornák, lezárt Temetők) szintén ebben a programban kerül megvalósításra. A programban az önkormányzat közfoglalkoztatottjai által gyártott járdalapok felhasználásával járda javítási feladatok ellátását is tervezzük. Vízelvezető árkok tisztítása folyamatosan történik (Aradi u., Vasvári P. u., Adria u.) a foglalkoztatás során. Tervezzük a Sopron úti belvízelvezető csatorna tisztítását kézi erővel. A program célja a településhez tartozó mezőgazdasági földutak karbantartása (Sopron u.041, 043, 046/1.hrsz.), rendbetétele. A kátyúzáshoz hidegaszfalt beszerzését tervezzük, melynek technológiáját ismerjük. A korábbi programban beszerzett gréderrel, és kézi erővel tervezzük a munka elvégzést. Munkavégzés helye: az Önkormányzat három telephelyén Fecske köz, Soproni út, Temető u.

Helyi program

A program során tervezzük betonelemek gyártását a korábbi évekhez hasonlóan szegélyköveket és járdalapot, betonoszlopot és fedlap, valamintˇfolyókaˇ beton vízelvezető, valamint urnakeszonok gyártását. A Fecske köz, Soproni Úti telephely karbantartását (közmunka végzés telephelyén folyamatos karbantartás, gépek szerszámok napi szintű karbantartása). Továbbá tervezzük a Fecske köz telephelyünkön is a munkagépek és szerszámok folyamatos karbantartását. Tervezünk a program keretében közterületi kukák, padok gyártását, virágládák készítését, amely a szociális programban kerül kihelyezésre. A közterületen lévő kukák, padok felújítását, rokkant parkolók fekvőrendőrök jelzésének festését is tervezzük. Végezzük a játszóterek karbantartását, festését.

Mezőgazdasági program

A mezőgazdasági program több részből áll össze. A növénytermesztés a Soproni úti önkormányzati földterületeken történik. A szabad-területi zöldségtermesztést, elsősorban konyhakerti növények termesztését (paradicsom 0,5ha; paprika 0,9ha; káposzta 0,4ha; uborka 0,3ha; burgonya 2ha; vöröshagyma 0,5ha; energianyár 2,2ha) 6,8 ha területen folytatnánk. A termesztés fóliasátorban és szabadföldön történik. Áfonya bokrok kerültek kiültetésre a földterületre, valamint tervezünk még folyton érő málna és földieper telepítését. A szántóföldön kukoricát kívánunk termelni, tekintettel arra, hogy a program keretében állattartás csak akkor folytatható, ha a takarmányszükséglet felét megtermeljük. Tervezünk 500 db tojótyúk vásárlást. A közterületi parkokban virágos növények termesztése is ebben a programban valósul meg.

Tiszavasvári, 2024. május 3.

Groncsák Andrea sk.

Tiva-Szolg Kft ügyvezetője