**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2024. május 09-én tartandó rendes ülésére**

Az előterjesztés tárgya: **„Belterületi utak fejlesztése Tiszavasváriban” című TOP\_PLUSZ-1.2.3-21-SB1-2022-00040 azonosítószámú pályázat közbeszerzési eljárásának lezárása**

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/554-……./2024

Az előterjesztést véleményező bizottságok a hatáskör megjelölésével:

A bizottságok nem tárgyalták az anyag később került kiküldésre.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2024. május 08.

**Arató Atilla**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez –**

**„Belterületi utak fejlesztése Tiszavasváriban” című TOP\_PLUSZ-1.2.3-21-SB1-2022-00040 azonosítószámú pályázat közbeszerzési eljárásának lezárása**

Tisztelt Képviselő-testület!

A 2024. március 28-án megtartott ülésen a Testület a 81/2024. (III.28.) Kt. számú határozatával elfogadta a TOP\_PLUSZ-1.2.3-21-SB1-2022-00040 azonosítószámú „Belterületi utak fejlesztése Tiszavasváriban” című pályázathoz kapcsolódó közbeszerzési eljárás lefolytatásához szükséges dokumentumokat, mely eljárás ajánlattételi határideje 2024. április 18. 10:00 volt. Az eljárás során nem voltak kiegészítő tájékoztatáskérések.

Az ajánlattételi határidőig 5 Ajánlattevőtől érkezett be ajánlat. Az ajánlatok áttekintése után felvilágosítás kérés került kiküldésre 5 Ajánlattevő részére, mely határidő 2024. május 02. napján 10 órakor lejárt. Határidőre két Ajánlattevő nem teljesített ezért a Bíráló Bizottság javaslata, hogy a **Magyar- Útépítő Kft.** (4244 Újfehértó, Határ út 59.) és a **Nyír-Építő Építőipari Kereskedelmi és Szolgáltató Kft.** (4700 Mátészalka, Külterület 0124/6) ajánlata érvénytelen. A Bíráló Bizottság megvizsgálta a beérkezett dokumentumokat. A vizsgálat során megállapítást nyert, hogy a **DEBKIV Kivitelező, Kereskedelmi és Szolgáltató Kft.** (4033 Debrecen, Vastorony u. 16.) és a **NÁMOR-ÉP Építőipari Kft.** (4405 Nyíregyháza, Bognár u. 32.) maradéktalanul teljesítették és elfogadható a hiánypótlásuk, míg a **Szilvási Bau Kft.** (3400 Mezőkövesd, Eper u. 51.) hiánypótlása részben felel meg, így ismételt hiánypótlást írt ki a Bíráló Bizottság a társaság részére. A hiánypótlás határideje 2024. május 07. napja 14:00 óra volt. Ajánlattevő a hiánypótlásnak nem tett eleget, ezért a Bíráló Bizottság javaslata, hogy a Szilvási Bau Kft. ajánlata érvénytelen. A Bíráló Bizottság tagjai 2024. május 07. napján megtartott bíráló bizottsági ülésén megállapították, hogy az ajánlattevők közül a legjobb árajánlatot a **DEBKIV Kivitelező, Kereskedelmi és Szolgáltató Kft.** adta. Ezért javasolja a szerződéskötést a **DEBKIV Kivitelező, Kereskedelmi és Szolgáltató Kft.-vel.**

Megkérem a Tisztelt Képviselő-testületet, hogy a beruházás megvalósításához szükséges közbeszerzési eljárás lezárásáról - határozat-tervezetben foglaltaknak megfelelően - szíveskedjen döntést hozni.

Tiszavasvári, 2024. május 08.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2024. (V.9) Kt. számú**

**határozata**

**„Belterületi utak fejlesztése Tiszavasváriban” című TOP\_PLUSZ-1.2.3-21-SB1-2022-00040 azonosítószámú pályázat közbeszerzési eljárásának lezárása**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **A Belterületi utak fejlesztése Tiszavasváriban tárgyú közbeszerzési eljárásban -** Bíráló Bizottság javaslatát elfogadva **–** a Kbt. 73. § (1) bekezdés e) pontja alapján **érvénytelennek nyilvánítja a Magyar- Útépítő Kft.** (4244 Újfehértó, Határ út 59.), **Nyír-Építő Építőipari Kereskedelmi és Szolgáltató Kft.** (4700 Mátészalka, Külterület 0124/6) **és a Szilvási Bau Kft.** (3400 Mezőkövesd, Eper u. 51.) **ajánlatát.**
2. **Megállapítom – elfogadva a Bírálóbizottság döntési javaslatát -** hogy a **„Belterületi utak fejlesztése”** című TOP\_PLUSZ-1.2.3-21-SB1-2022-00040 projekt azonosítójú Támogatói Szerződés szerinti támogatásból megvalósuló **Belterületi utak fejlesztése Tiszavasváriban tárgyban** lefolytatott **közbeszerzési eljárásban** **a** **DEBKIV Kivitelező, Kereskedelmi és Szolgáltató Kft.** (4033 Debrecen, Vastorony u. 16.) és a **NÁMOR-ÉP Építőipari Kft.** (4405 Nyíregyháza, Bognár u. 32.) **ajánlattevők ajánlata érvényes.**
3. **Megállapítom – elfogadva a Bírálóbizottság döntési javaslatát -** hogy a **„Belterületi utak fejlesztése”** című TOP\_PLUSZ-1.2.3-21-SB1-2022-00040 projekt azonosítójú Támogatói Szerződés szerinti támogatásból megvalósuló **Belterületi utak fejlesztése Tiszavasváriban tárgyban** lefolytatott **közbeszerzési eljárásban** a legjobb ár-érték arányra tekintettela **nyertes Ajánlattevő** **a DEBKIV Kivitelező, Kereskedelmi és Szolgáltató Kft.** (4033 Debrecen, Vastorony u. 16.) **nettó** 97.775.008,- Ft **+ áfa összegű ajánlati árral.**
4. **Megállapítom,** hogy a **„Belterületi utak fejlesztése”** című TOP\_PLUSZ-1.2.3-21-SB1-2022-00040 projekt azonosítójú Támogatói Szerződés szerinti támogatásból megvalósuló **Belterületi utak fejlesztése Tiszavasváriban tárgyban** lefolytatott **közbeszerzési eljárás** **eredményes.**
5. **Felkéri a polgármestert, hogy:**

**- a döntésről tájékoztassa az Ajánlattevőket,**

**- a kivitelezéshez szükséges Vállalkozási szerződést írja alá a nyertes Ajánlattevővel.**

**Határidő**: azonnal **Felelős:** Szőke Zoltán polgármester