**ELŐTERJESZTÉS**

Tiszavasvári Város Önkormányzata Képviselő-testületének

2024. május 09-én

tartandó rendesi ülésére

Az előterjesztés tárgya: **A polgármester 2024. évi szabadság ütemezési tervének módosításáról**

Iktatószám: TPH/2059-13/2024.

Melléklet: 1db szabadság ütemterv

Az előterjesztés előadója: Szőke Zoltán polgármester

Az előterjesztés témafelelőse: Köblösné Szilágyi Nikoletta köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés: nincs

……………………………………………………………………………………………………………………………………………………………………………………………………

Tiszavasvári, 2024. április 30.

**Köblösné Szilágyi Nikoletta  
 témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős: Köblösné Szilágyi Nikoletta**

**ELŐTERJESZTÉS**

**- a Képviselő-testülethez -**

**A polgármester 2024. évi szabadság ütemezési tervének módosításáról**

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/C.§ (2) bekezdése rendelkezik a polgármester szabadság ütemezési tervének a jóváhagyásáról, mely tervet a Tiszavasvári Város Önkormányzata Képviselő-testülete a 38/2024. (II. 15.) Kt. számú határozattal elfogadta, és jóváhagyta, majd a szabadság ütemezési terv módosítását a 101/2024. (III. 28.) Kt. számú határozattal jóváhagyta.

A Tisztelt Képviselő-testületet a 2024. évi szabadság igénybevétel módosításáról jelen testületi ülésen tájékoztatom.

A Kttv. 225/C. § (2) bekezdésében foglaltak szerint „…*A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.”*

A Szabolcs-Szatmár-Bereg Vármegyei Kormányhivatal Törvényességi Felügyeleti Osztálya felhívta a figyelmet arra, hogy a polgármester 2024. évi szabadsága nem megfelelően van megállapítva, így annak módosítása szükséges. Az eltérés oka az, hogy a polgármester 2019. október 13-án került megválasztásra öt évre, így 2024. október 13. napjáig van rögzítve a polgármester megbízatása, melyet az Alaptörvény változó rendelkezéseire figyelemmel módosítani szükséges.

Az Mötv. 146/J. § (3) bekezdés értelmében a polgármester megbízatása 2024. október 01. napjáig tart, ezáltal a szabadsága 2024. évre 37 nap helyett 35 napra módosul, mely a határozat-tervezet mellékletében is látható.

Fentiekre tekintettel a 2024. évi módosított szabadság ütemezést a határozat-tervezet melléklete szerint javaslom jóváhagyni.

Tiszavasvári, 2024. április 30.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2024.(V.09.) Kt. számú**

**határozata**

**A polgármester 2024. évi szabadság ütemezési tervének módosításáról**

Tiszavasvári Város Önkormányzatának Képviselő-testülete, **„A polgármester 2024. évi szabadság ütemezési tervének módosításáról”** szóló előterjesztést megtárgyalta és a közszolgálati tisztviselőkről szóló 2011. évi CXCIX. törvény 225/C.§ (2) bekezdéseiben foglaltak alapján az alábbi döntést hozza:

Jóváhagyja, Szőke Zoltán főállású polgármester 2024. évi (35 nap) szabadság ütemezési tervének módosítását, a határozat 1. számú mellékletében foglaltak szerint.

**Határidő**: esedékességkor **Felelős**: Szőke Zoltán polgármester