**ELŐTERJESZTÉS**

Tiszavasvári Város Önkormányzata Képviselő-testületének

2024. május 9-én tartandó rendes testületi ülésére

Az előterjesztés tárgya: **a lejárt határidejű határozatok végrehajtásáról**

Melléklet: -

Iktatószám: TPH/ 1909-2/2024

A napirend előterjesztője: Szőke Zoltán polgármester

Az előterjesztést készítette: Bodnár Anita köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………………………

Tiszavasvári, 2024. május 2.

**Bodnár Anita**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4. sz.

Tel.: 42/520-500 Fax.: 42/275-000 E-mail: tvonkph@tiszavasvari.hu

**J E L E N T É S**

**a lejárt határidejű határozatok végrehajtásáról**

*Tisztelt Képviselő-testület!*

A lejárt határidejű határozatok végrehajtásáról az alábbiakban számolok be:

**A 285/2023.(IX.23.) Kt. számú határozatban** Tiszavasvári Város Önkormányzata Képviselő-testülete döntött a „0101/062127/2021 számú, Tiszavasvári város közvilágítása LED-es technológiával való korszerűsítése, bővítése” elnevezésű hitelszerződés módosításáról. A hitelszerződés módosításának az oka az volt, hogy Önkormányzatunk a hitel rendelkezésre tartási idejét 2023. december 31.napjáról 2024. március 28. napjára kívánta módosítani, mivel a vállalkozó az üzemeltetéshez szükséges valamennyi engedélyt még nem szerezte meg. Az előterjesztés megtárgyalását követően, december hónapban azonban a vállalkozó a szükséges engedélyeket mégis megszerezte, a beruházás átadás-átvétele megtörtént, így nem került sor a hitelszerződés módosítására. A jelen határozatban foglaltakról az MBH Bank Nyrt.-t tájékoztattam.

**A 3/2024. (II.15.) Kt. számú határozatban** Tiszavasvári Város ÖnkormányzataKépviselő-testülete döntött az Önkormányzat adósságot keletkeztető ügyleteiből eredő fizetési kötelezettségeinek és saját bevételeinek bemutatásával kapcsolatban 2025-2027 évekre vonatkozóan. Jelen határozattal Tiszavasvári Város Önkormányzata eleget tett a Magyarország gazdasági stabilitásáról szóló 2011. évi CXCIV. törvény által előírt kötelezettségének.

**A 70/2024.(III.28.) Kt. számú határozatban** Tiszavasvári Város Önkormányzata Képviselő-testülete döntött a Tiva-Szolg Nonprofit Kft. (továbbiakban: Kft.) 2023. évi egyszerűsített éves beszámolóját 309.206 eFt eszköz és azzal egyező forrás végösszeggel, illetve 4.070 eFt adózott eredménnyel, a melléklet szerinti tartalommal elfogadta. Megkértem a Kft. ügyvezetőjét, hogy a beszámoló, a közhasznúsági jelentés, valamint a könyvvizsgálói jelentés közzétételéről gondoskodjon a törvényben előírt módon, aki ennek eleget tett. A testület hozzájárult az adózott eredmény eredménytartalékba történő helyezéséhez. A határozatról a Kft. ügyvezetőjét tájékoztattam.

**A 73/2024.(III.28.) Kt. számú határozatban** Tiszavasvári Város Önkormányzata Képviselő-testülete e határozat mellékletében foglaltak szerint jóváhagyta Tiszavasvári Város Önkormányzata 2024. évi összesített közbeszerzési tervét. A terv nyilvánosságának biztosítása érdekében a Kbt. 43.§. (1) bekezdésében rögzített közzétételi feladatoknak eleget tettem. A terv folyamatos aktualizálására a jogszabályban foglaltak szerint különös figyelmet fogok fordítani. A közbeszerzési tervet az Önkormányzat közbeszerzésekkel foglalkozó munkatársa közzétette a Közbeszerzési Hatóság honlapján a jogszabályban foglaltaknak megfelelően.

**A 74/2024.(III.28.) Kt. számú határozatban** Tiszavasvári Város Önkormányzata Képviselő-testülete jóváhagyta a Tiszavasvári Polgármesteri Hivatal 2024. évi összesített közbeszerzési tervét a határozat mellékletében foglaltak szerint. Felkértem a jegyzőt a terv folyamatos aktualizálására. A jegyző a terv nyilvánosságának biztosítása érdekében a Kbt. 43.§. (1) bekezdésében rögzített közzétételi feladatoknak eleget tett. A közbeszerzési tervet az Önkormányzat közbeszerzésekkel foglalkozó munkatársa közzétette a Közbeszerzési Hatóság honlapján a jogszabályban foglaltaknak megfelelően.

**A 75/2024.(III.28.) Kt. számú határozatban** jóváhagyta a Tiszavasvári Egyesített Óvodai Intézmény 2024. évi összesített közbeszerzési tervét a határozat mellékletében foglaltak szerint. Felkértem az intézmény vezetőjét a terv folyamatos aktualizálására, illetve, hogy a terv nyilvánosságának biztosítása érdekében a Kbt. 43.§ (1) bekezdésében rögzített közzétételi kötelezettségének tegyen eleget, aki ezt teljesítette. A határozatról az intézmény vezetőjét tájékoztattam.

**A 76/2024.(III.28.) Kt. számú határozatban** Tiszavasvári Város Önkormányzata Képviselő-testülete jóváhagyta az Egyesített Közművelődési Intézmény és Könyvtár 2024. évi összesített közbeszerzési tervét a határozat mellékletében foglaltak szerint. Felkértem az intézmény vezetőjét a terv folyamatos aktualizálására, illetve, hogy a terv nyilvánosságának biztosítása érdekében a Kbt. 43.§ (1) bekezdésében rögzített közzétételi kötelezettségének tegyen eleget, aki ezt teljesítette. A határozatról az intézmény vezetőjét tájékoztattam.

**A 77/2024.(III.28.) Kt. számú határozatban** Tiszavasvári Város Önkormányzata Képviselő- testülete jóváhagyta a Kornisné Liptay Elza Szociális és Gyermekjóléti Központ 2024. évi összesített közbeszerzési tervét a határozat mellékletében foglaltak szerint. Felkértem az intézmény vezetőjét a terv folyamatos aktualizálására, illetve, hogy a terv nyilvánosságának biztosítása érdekében a Kbt. 43.§ (1) bekezdésében rögzített közzétételi kötelezettségének tegyen eleget, aki ezt teljesítette. A határozatról az intézmény vezetőjét tájékoztattam.

**A 78/2024.(III.28.) Kt. számú határozatban** Tiszavasvári Város Önkormányzata Képviselő- testülete jóváhagyta a Tiszavasvári Bölcsőde 2024. évi összesített közbeszerzési tervét a határozat mellékletében foglaltak szerint. Felkértem az intézmény vezetőjét a terv folyamatos aktualizálására, illetve, hogy a terv nyilvánosságának biztosítása érdekében a Kbt. 43.§ (1) bekezdésében rögzített közzétételi kötelezettségének tegyen eleget, aki ezt teljesítette. A határozatról az intézmény vezetőjét tájékoztattam.

**A 79/2024.(III.28.) Kt. számú határozatban** Tiszavasvári Város Önkormányzata Képviselő-testülete jóváhagyta a Tiva-Szolg Nonprofit Kft. (továbbiakban: Kft.) 2024. évi összesített közbeszerzési tervét a határozat mellékletében foglaltak szerint. Felkértem a Kft. ügyvezetőjét a terv folyamatos aktualizálására, illetve, hogy a terv nyilvánosságának biztosítása érdekében a Kbt. 43.§ (1) bekezdésében rögzített közzétételi kötelezettségének tegyen eleget, aki ezt teljesítette. A határozatról a Kft. ügyvezetőjét tájékoztattam.

# Tiszavasvári, 2024. május 2.

# 

# 

# Szőke Zoltán

**polgármester**

# HATÁROZAT-TERVEZET

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2024. (V.9.) Kt. számú**

**határozata**

**a lejárt határidejű határozatok végrehajtásáról**

Tiszavasvári Város Önkormányzata Képviselő-testülete a:

285/2023.(IX.23.) Kt. számú határozat

3/2024. (II.15.) Kt. számú határozat

70/2024.(III.28.) Kt. számú határozat

73/2024.(III.28.) Kt. számú határozat

74/2024.(III.28.) Kt. számú határozat

75/2024.(III.28.) Kt. számú határozat

76/2024.(III.28.) Kt. számú határozat

77/2024.(III.28.) Kt. számú határozat

78/2024.(III.28.) Kt. számú határozat

79/2024.(III.28.) Kt. számú határozat

végrehajtásáról szóló beszámolót elfogadja.